wickkiey/tamil-wikipedia-chunked huggingface dataset:
# மாலிப்டினம்(III) குளோரைடு

**மாலிப்டினம்(III) குளோரைடு** (Molybdenum(III) chloride) என்பது MoCl<sub>3</sub> என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும்.
# மாலிப்டினம்(III) குளோரைடு

## தொகுப்பு முறை தயாரிப்பு மற்றும் அமைப்பு

மாலிப்டினம் முக்குளோரைடின் வேதியியல் வாய்ப்பாடு MoCl<sub>3</sub> ஆகும். மாலிப்டினம் முக்குளோரைடானது மாலிப்டினம் ஐங்குளோரைடினை ஐதரசனைக் கொண்டு ஒடுக்கம் செய்வதால் தொகுக்கப்படுகிறது. தூய்மையான மாலிப்டினம் ஐங்குளோரைடை நீரற்ற வெள்ளீயம்(II) குளோரைடை ஒடுக்கியாகப் பயன்படுத்தி ஒடுக்கும் போது மிக அதிக அளவில் விளைபொருளானது பெறப்படுகிறது. இந்த செயல்முறையானது, ஈரப்பதமற்ற, ஆக்சிசனற்ற, முன்னதாக தூய்மையாக்கப்பட்ட நைட்ரசன் சூழலில் நிகழ்த்தப்பட வேண்டும். மாலிப்டினம் முக்குளோரடானது மாலிப்டினம் α முக்குளோைரைடு, மாலிப்டினம் β முக்குளோைரைடு என்ற இரண்டு அமைப்புகளைக் கொண்டுள்ளது. α அமைப்பானது அலுமினியம் குளோரைடின்(AlCl<sub>3</sub>) அமைப்பினைக் கொண்டுள்ளது. இந்த அமைப்பில் மாலிப்டினமானது எண்முகி அணைவு வடிவத்தைப் பெற்று மூடிய கனசதுர படிக அமைப்பினைப் பெற்றுள்ளது. Β அமைப்பானது, இருப்பினும், மூடிய அறுங்கோண வடிவைப் பெற்றுள்ளது.
# மாலிப்டினம்(III) குளோரைடு

## டெட்ராஐதரோபியூரான் அணைவு

மாலிப்டினம் முக்குளோரைடின் டிஎச்எஃப் அமைப்பானது முக்குளோரோடிரிஸ்(டெட்ராஐதரோபியூரான்) மாலிப்டினம் (III) ஆகும். இதன் வேதியியல் வாய்ப்பாடு C<sub>12</sub>H<sub>24</sub>O<sub>3</sub>Cl<sub>3</sub>Mo ஆகும். இந்த அணைவுச் சேர்மமானது, MoCl<sub>4</sub>(THF)<sub>2</sub>, டெட்ராஐதரோபியூரான் மற்றும் கரடுமுரடான வெள்ளீயத் தூள் ஆகியவற்றை நன்கு கலக்குவதன் மூலம் தொகுக்கப்படுகிறது. இது வெளிர் ஆரஞ்சு நிறத் திண்மமாகும். ஈரப்பதத்திற்கு எளிதில் பாதிக்கப்படக்கூடியதாக இருப்பதால் இது இருளில் உறைகலனில் வைக்கப்பட்ட உலர்ந்த ஆர்கான் சூழலில் பாதுகாத்து வைக்கப்பட வேண்டும். இந்த அணைவுச் சேர்மமானது எண்முகி வடிவ அமைப்பினைக் கொண்டுள்ளது. இதன் அகச்சிவப்பு நிறமாலையானது 900–1000&nbsp;செமீ<sup>−1</sup> அலைநீளத்தில் அடர்வற்ற பட்டைகளைக் கொண்டிருப்பது மாலிப்டினம் ஆக்சோ வகைப்பாட்டின் பண்பை வெளிப்படுத்துகிறது.
# குப்பநத்தம், ஊத்தங்கரை வட்டம்

**குப்பநத்தம்** (KUPPANATHAM) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும்.
# குப்பநத்தம், ஊத்தங்கரை வட்டம்

## அமைவிடம்

நடுப்பட்டி ஊராட்சிக்கு உட்பட்ட இந்த ஊரானது ஊத்தங்கரையில் இருந்து 9 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 63 கிலோமீட்டர் தொலைவிலும், மாநிலத் தலைநகரான சென்னையில் இருந்து 237 கிலோமீட்டர் தொலைவிலும் உள்ளது.
# குப்பநத்தம், செங்கம் ஒன்றியம்

**குப்பநத்தம்** (KUPPANATHAM) என்பது இந்தியாவின், தமிழ்நாட்டின், திருவண்ணாமலை மாவட்டம், செங்கம் ஊராட்சி ஒன்றியத்துக்கு, உட்பட்ட ஒரு சிற்றூர் ஆகும்.
# குப்பநத்தம், செங்கம் ஒன்றியம்

## மக்கள்வகைப்பாடு

இந்த ஊரானது செங்கத்தில் இருந்து 16 கிலோமீட்டர் தொலைவிலும், மாவட்டத்தின் தலைநகரான திருவண்ணாமலையில் இருந்து 43 கிலோமீட்டர் தொலைவிலும், மாநிலத் தலைநகரான சென்னையில் இருந்து 207 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 816 வீடுகள் உள்ளன. கிராமத்தின் மொத்த மக்கள் தொகையானது 3211 ஆகும். இதில் ஆண்கள் எண்ணிக்கை 1622, பெண்களின் எண்ணிக்கை 1589 என உள்ளது. மக்களின் கல்வியறிவு விகிதமானது 58.1 % என உள்ளது. இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# வேளாண்மை-உழவர் நலத்துறை

**தமிழ்நாடு வேளாண்துறை (**Department of Agriculture of state of Tamil Nadu**)** என்பது தமிழ்நாடு அரசின் துறைகளில் ஒன்றாகும்.
# வேளாண்மை-உழவர் நலத்துறை

## சார்நிலை துறைகள்

| வேளாண்மை துறை | http://www.tnagrisnet.tn.gov.in |  |
| --- | --- | --- |
| வேளாண்மை பொறியியல் துறை | http://www.aed.tn.gov.in/ |  |
| வேளாண் சந்தைப்படுத்துதல் மற்றும் வணிக துறை | https://www.agrimark.tn.gov.in/ |  |
| விதை தரச்சான்று துறை | https://web.archive.org/web/20120127014855/http://www.seedtamilnadu.com/aboutus.htm |  |
| தமிழ்நாடு அங்ககச் சான்றளிப்புத் துறை | http://www.tnocd.net/ |  |
| - | தோட்டக்கலை மற்றும் தோட்டப்பயிர்கள் துறை | http://tnhorticulture.tn.gov.in/ |
| வேளாண் ஆராய்ச்சி, கல்வி மற்றும் விரிவாக்கத் துறை (தமிழ்நாடு வேளாண்மை பல்கலைக்கழகம்) | http://www.tnau.ac.in/ |  |
| தமிழ்நாடு சர்க்கரை துறை | http://www.tn.gov.in/sugar/dept.htm | } |
# மழவராயர்

**மழவராயர்** (*Mazhavaraayas*) எனப்படுவோர் மழநாட்டில் ஆட்சி செய்தவர்கள் ஆவர்.  
திருச்சிராப்பள்ளி ஜில்லாவில் கொள்ளிடத்திற்கு வடபால் மழநாடு என்னும் பகுதி இருந்தது. இது மேல் மழநாடு, கீழ் மழநாடு என்னும் இரண்டு பிரிவுகளை உடையது. மேல்மழ நாட்டிற்குத் திருத்தவத்துறை (லால்குடி) தலைநகராகவும், கீழ்மழ நாட்டுக்குத் திருமழபாடி தலை நகராகவும் இருந்தன. இதில் வாழும் அந்தணர்களுக்கு மழநாட்டுப் பீரகச் சரணத்தார் என்ற பெயர் வழங்கி வருகிறது. இந்த மழ நாட்டுத் தலைவர்களுக்கு மழவர், மழவராயர் என்ற பெயர்கள் உண்டு. பண்டைக்காலத்தில் வாழ்ந்த மழவர், வாணர் முதலியோர்களை வென்றவர்களையும் மழவராயர், வாணராயர் எனப் பெயரிட்டு அழைத்தனர்.
# மழவராயர்

## சோழர் மற்றும் பாண்டியர் ஆட்சியில் மழவராயர்

செம்பியன்மாதேவி என்பவர் சோழ மன்னன் சிவஞான கண்டராதித்தனின் பட்டத்து அரசி. இவர் சிற்றரசராக இருந்த மழவராயர் வம்சத்தை சார்ந்தவர். இவரால் அமைக்கப் பெற்ற பழம்பெரும் சிவாலயம் உள்ள ஊர் செம்பியன் மாதேவி என அழைக்கப்படுகிறது.  
பாண்டியர் ஆட்சியில் ஐய்யன் மழவராயர்,இராசாக்கள் நாயன் மழவராயர், மாவலி வாணாதிராயர் குமாரர் சுந்நரத்தோளுடையாம் மழவராயர், மாதவன் மழவராயர் போன்றவர்கள் குறிப்பிடப்படுகிறார்கள். அரசவல்லிபுரப் பற்றை மாதவச் சதுர்வேதிமங்கலம் எனப் பெயர் மாற்றிப் பெருமாள் கோயிலில் பணிபுரியும் பட்டர்களுக்கு மழவராயர் எனும் பாண்டிய அரசனின் அதிகாரி வழங்கியுள்ளார். மாதவன் மழவராயர் கைக்கோளர் எனும் இனப் பிரிவைச் சார்ந்தவராகக் கல்வெட்டில் குறிப்பிடப்பட்டுள்ளார்.
# மழவராயர்

## அரியலூர் பாளையக்காரர்கள்

அரியலூரைச் சேர்ந்த பாளையக்காரர்கள் ஆவர். இவர்கள் பள்ளி அல்லது வன்னியர் சாதியைச் சேர்ந்த படையாட்சியின் துணைப்பிரிவைச் சேர்ந்தவர்கள். இந்த பாளையக்காரர்களின் பெயர் *நாயனார்* ஆகும்.  
அரியலூர் மழவராயர் குடியின் முன்னவர்களாக இராமநயினார், பூமி நயினார் என்னும் உடன் பிறந்தோர் இருவர் இருந்துள்ளனர். இவ்விருவரும் விசயநகரப் பேரரசில் கசபதி வம்சத்தினரான திம்ம ராயரின் காலத்தில் அவர் துணையுடன், அரியலூர்ப் பகுதியை ஆண்டு வந்தனர். அரியலூரில் கோயில் கொண்டுள்ள ஒப்பில்லாத அம்மனின் அருளால், இராமநயினாரின் கால்வழியினர், “குன்றை ஒப்பிலாத மழவராயர்” என்னும் பட்டத்தினைப் புனைந்து கொண்டனர். இம்மரபினைச் சேர்ந்த எட்டாவது மன்னர் அரங்கப்ப ஒப்பிலாத மழவராயர். கி.பி.1808-இல் மழவராயர்கள் அரியலூரில் ஆலந்துறையார் கோயில், சீனிவாசப் பெருமாள் கோயில் திருப்பணி செய்துள்ளனர். மழவராயர் காலத்தில் உருவாக்கப்பட்ட சீனிவாசப் பெருமாள் கோயிலில் கவின்மிகு தியான தசாவதாரச் சிற்பங்கள் உள்ளன..
# மழவராயர்

## புனவாசல் பாளையக்காரர்கள்

புனவாசல் ஜமீன் என்பது தமிழ்நாட்டின், தஞ்சாவூர் மாவட்டத்தில் உள்ள பேராவூரணி வட்டாரத்தில் அமைந்துள்ளது. இது மழவராய பண்டாரத்தார் என்ற பட்டம் பூண்ட கள்ளர் மரபினரால் ஆளப்பட்ட ஒரு ஜமீன் ஆகும். 1879 ஆண்டில் 2527 ஏக்கர் பரப்பளவோடு இருந்த ஜமீன், அரசாங்கத்திற்கு கொடுத்த இறைப்பகுதி 350 ரூபாய் 15 அணா 7 பைசா ஆகும்.  
தஞ்சாவூர் மாவட்டத்தில் உள்ள பட்டுக்கோட்டை பகுதியில் **பட்டு மழவராயர்** எனும் கள்ளர் குழுத்தலைவன் வாழ்ந்ததாகவும் அவரால் கோட்டைக் கட்டப்பட்டதாகவும் தஞ்சை அரசுப் பதிவேட்டில் கூறப்பட்டுள்ளது.
# மழவராயர்

## இதனையும் காண்க

- பாளையக்காரர்கள்
- வன்னியர்
# இருமெதில்கார்பமோயில் புளோரைடு

**இருமெதில்கார்பமோயில் புளோரைடு** (Dimethylcarbamoyl fluoride) என்பது ஒரு கரிமச் சேர்மம் ஆகும். இச்சேர்மமானது இருமெதில்கார்பமோயில் குளோரைடை பொட்டாசியம் புளோரைடால் புளோரினேற்றம் செய்து கிடைக்கப் பெறுகிறது. இது நிறமற்ற திரவம் ஆகும். நீரில் கரையக்கூடியதும் நீரில் நிலைத்தன்மை உடையதும் ஆகும்.  
இரைப்பை நரம்பைத் தூண்டும் நொதிநீரை தடுக்கும் பொருளாக இருக்கும் காரணத்தால், இருமெதில்கார்பமோயில் புளோரைடானது மிகுந்த நச்சுத்தன்மை உடையதாகும். மிகக்குறைந்த அளவுகளிலும் இச்சேர்மம் இறப்பை உண்டாக்கக்கூடிய நச்சுத்தன்மையைக் கொண்டுள்ளது.
# தமிழக அரசுத் தலைமை வழக்குரைஞர்

**தமிழக அரசுத் தலைமை வழக்குரைஞர்** (அட்வகேட் ஜென்ரல்) (அ) சென்னை உயர் நீதிமன்றத் தலைமை வழக்குரைஞர் (அ) வழக்குரைஞர் தலைவர் மாநில ஆளுநரால் நியமிக்கப்படுகிறார். இவரே தமிழக அரசு சார்பில் வழக்குகளில் வாதாடுவார் மற்றும் அரசுக்கு சட்ட ஆலோசனைகள் வழங்குவார். உயர் நீதிமன்ற நீதிபதிகளின் நியமனத்துக்குரியத் தகுதிகளுடன் இருப்பவர்.
# தமிழக அரசுத் தலைமை வழக்குரைஞர்

## வரலாறு

பிரித்தானிய நிர்வாகத்திலிருந்த சென்னை மாகாண அரசாங்கத்திற்கு சட்ட விசயங்களில் ஆலோசனை வழங்குவதற்காக இருந்த ஒரு தலைமை வழக்கறிஞர் பதவியானது மெட்ராஸ் அட்வகேட் ஜெனரல் (Advocate-General of Madras) என்பது ஆகும். சென்னை மாகாணமானது 1652 முதல் 1950 வரை இருந்தது. 1858 க்கு முன்னர், கிழக்கிந்திய கம்பெனியால் சென்னை நிர்வகிக்கப்பட்ட போது, அட்வகேட் ஜெனரல் அந்த நிறுவனத்தின் மூத்த சட்ட அதிகாரியாகவும், பெரிய பிரித்தானிய இறையாண்மையின் அட்டர்னி ஜெனரலாகவும் இருந்தார். மேலும் இவர் சென்னை சட்டமன்றத்தின் *அதிகாரப்பூர்வ* உறுப்பினராகவும் இருந்தார்.
# தமிழக அரசுத் தலைமை வழக்குரைஞர்

## அட்வகேட் ஜெனரல்களின் பட்டியல்

### மதராஸ் மாகாணம்

- அலெக்சாண்டர் அன்ஸ்ட்ரூதர் 1803–? 1812
- சர் சாமுவேல் டோலர் 1812-1821
- ஹெர்பர்ட் அபிங்டன் டிராப்பர் காம்ப்டன் 1822-1828
- ஜார்ஜ் நார்டன் 1828–> 1839
- டபிள்யூ. பாத்தி 1833-1834 (பொறுப்பு)
- தாமஸ் சிட்னி ஸ்மித் 1861-1863
- ஜான் புரூஸ் நார்டன் 1863-1868
- ஜான் டாசன் மேனே 1868-1872 (பொறுப்பு)
- ஹென்றி ஸ்டீவர்ட் கன்னிங்ஹாம் 1872-1877
- பேட்ரிக் ஓ'சல்லிவன் 1877-1882
- ஹேல் ஹோராஷியோ ஷெப்பார்ட் 1885-1887
- ஜேம்ஸ் ஸ்பிரிங் பிரான்சன் 1887-1897
- வி. பாஷ்யம் ஐய்யங்கார் 1897–1898 (பொறுப்பு)
- சார்லஸ் அர்னால்ட் வைட் 1898-1899 (பின்னர் மதராஸ் தலைமை நீதிபதி, 1899)
- வி. பஷ்யம் அயங்கர் 1899-1900 (பொறுப்பு)
- ஜான் எட்வர்ட் பவர் வாலிஸ் 1900-1906 (பின்னர் மதராஸ் தலைமை நீதிபதி, 1914)
- சி. சங்கரன் நாயர் 1906-1907
- பி. எஸ். சிவசுவாமி ஐயர் 1907-1912
- எஸ். ஸ்ரீனிவாச ஐயங்கார் 1912-1920
- சே. ப. இராமசுவாமி 1920-1923
- சி. மாதவன் நாயர் 1923-1924
- டி. ஆர். வெங்கடராம சாஸ்திரி 1924-1928
- அல்லாடி கிருஷ்ணசாமி அய்யர் 1929-1944
- பி. வி. ராஜமன்னார் 1944-1945 (பின்னர் மதராஸ் தலைமை நீதிபதி, 1948)
- கே. ராஜா ஐயர் 1945-1950
# தமிழக அரசுத் தலைமை வழக்குரைஞர்

## அட்வகேட் ஜெனரல்களின் பட்டியல்

### சென்னை மாநிலம்

- வி. கே. திருவேங்கடாச்சாரி 1950 - 1964
- என். கிருஷ்ணசாமி ரெட்டி 1964 - 1966
- மோகன் குமாரமங்கலம் 1966 - 1967
# தமிழக அரசுத் தலைமை வழக்குரைஞர்

## அட்வகேட் ஜெனரல்களின் பட்டியல்

### தமிழ்நாடு

- கோவிந்த சுவாமிநாதன் 1967 - 1976
- கே. பராசரன் 1976 - 1977
- வி. பி. இராமன் 1977 - 1979
- ஆர். கிருஷ்ணமூர்த்தி 1980 - 1989
- கே. சுப்பிரமணியம் 1991 - 1994
- ஆர். கிருஷ்ணமூர்த்தி 1994 - 1996
- கே. வி. வெங்கடபதி 1996 - 2001
- என். ஆர். சந்திரன் 2001 - 2006
- ஆர். விடுதலை 2006 - 2007
- ஜி. மாசிலமணி 2007 - 2009
- பி. எஸ். இராமன் 2009 - 2011
- ஏ. நவநீதகிருஷ்ணன் 2011 - 2013
- ஏ. எல். சோமயாஜி 2013 - 2016
- ஆர். முத்துக்குமாரசாமி 2016-2017
- விஜய் நாராயண் 2017-2021
- ஆர். சண்முகசுந்தரம் 2021-
# இளம் அறிவியல்

**இளங்கலை அறிவியல்** ( இலத்தீன் **' , **பி.எஸ்** அல்லது **பி.எஸ்.சி** ; அல்லது அதற்கு குறைவாகப் பொதுவாக, **எஸ்.பி.,** அல்லது **Sc.B.**, **' என்பதற்கு இணையாக) என்பது பொதுவாக மூன்று முதல் ஐந்து ஆண்டுகள் வரை படித்து பட்டம் பெற்ற ஒரு நபருக்கு வழங்கப்படும் இளங்கலை கல்வி பட்டம் ஆகும். இந்தப் பட்டம் பெறுபவர்கள் **அறிவியல் இளையர்** எனப்படுகிறார்கள்***.***  
இந்தப் பெயரிலான படிப்புக்கு முதன்முதலில் மாணவர் சேர்க்கையை 1860 ஆம் ஆண்டு நடத்தியது லண்டன் பல்கலைக்கழகம் ஆகும் . அதற்கு முன்பு, அறிவியல் படித்தவர்களுக்கு வழங்கப்பட்ட பட்டத்தில் பி.ஏ. வுக்கு பக்கத்தில் அடைப்புக்குறிக்குள் உரிய சொற்கள் சேர்க்கப்பட்டன. குறிப்பாக கணிதம், இயற்பியல், உடலியல், தாவரவியல் போன்றவை.
# இளம் அறிவியல்

### இந்தியா

இந்தியாவில், இது பொதுவாக மூன்று ஆண்டு படிப்பாகாக உள்ளது. இருப்பினும், சில இடங்களில், இது மற்ற குறுகிய கால பாடங்களுடன் ஒருங்கிணைக்கப்பட்டு, நான்கு ஆண்டு படிப்பாகவும் வழங்கப்படுகிறது. . அங்கீகரிக்கப்பட்ட கல்வி வாரியத்தில் (மத்திய வாரியம் அல்லது மாநில வாரியம்) 12 ஆம் வகுப்பு தேர்ச்சிபெற்ற மாணவர் இளம் அறிவியல் படிக்க கல்லூரியில் விண்ணப்பிக்கலாம். இது இளங்கலை பட்டமாக, வருடாந்திர தேர்வு முறையில் (3 ஆண்டுகள்) அல்லது செமஸ்டர் முறை (6 செமஸ்டர் தேர்வுகளாக நடத்தப்படுகிறது. செமஸ்டரானது பொதுவாக சூலை / ஆகத்து முதல் திசம்பர் வரை நீடிக்கும், மேலும் அடுத்த செமஸ்டரானது சனவரி முதல் மே வரை நீடிக்கும்). இந்தியாவின் அனைத்து முக்கிய கல்லூரிகளும் பல்கலைக்கழகங்களும் இந்த பாடத்திட்டத்தை வழங்குகின்றன. பி.எஸ்சி. பட்டம் பெற்ற, மாணவர்கள் அதற்குப் பின்னர் தங்கள் முதுநிலைக் கல்வியைத் தொடரலாம். அல்லது கல்லூரியை விட்டு வெளியேறி பணிக்கு சேரலாம்.
# சி. கந்தசாமி நாயுடு ஆடவர் கல்லூரி

**சி. கந்தசாமி நாயுடு ஆடவர் கல்லூரி** (*C. Kandaswami Naidu College for Men*), என்பது தமிழ்நாட்டின், சென்னை, அண்ணா நகரில் அமைந்துள்ள அரசு நிதியுதவிபெறும்கலை அறிவியல் கல்லூரி ஆகும். இது 1967ஆம் ஆண்டில் நிறுவப்பட்டது. இந்த கல்லூரி சென்னைப் பல்கலைக்கழகத்துடன் இணைவுபெற்றுள்ளது.
# சி. கந்தசாமி நாயுடு ஆடவர் கல்லூரி

## துறைகள்

### அறிவியல்

- இயற்பியல்
- வேதியியல்
- கணிதம்
- கணினி பயன்பாடு
- கணினி அறிவியல்
# சி. கந்தசாமி நாயுடு ஆடவர் கல்லூரி

## துறைகள்

### கலை மற்றும் வணிகவியல்

- பொருளியல்
- வணிகவியல்
- ஆங்கிலம்
- வணிகவியல் (A &F)
# செல்லம்மாள் மகளிர் கல்லூரி

**செல்லம்மாள் மகளிர் கல்லூரி** (Chellammal Women's College) என்பது தமிழ்நாட்டின், சென்னை, கிண்டியில் உள்ள ஒரு கலை அறிவியல் கல்லூரி ஆகும். இது சென்னை பல்கலைக்கழகத்துடன் இணைவுபெற்றுள்ளது.
# செல்லம்மாள் மகளிர் கல்லூரி

## படிப்புகள்

*முதல் வேலை நேரம் [பகல்]*  
*இளங்கலை படிப்புகள்*  
- தமிழ், இளங்கலை
- ஆங்கிலம், இளங்கலை
- பொருளாதாரம், இளங்கலை
- வணிகவியல், இளங்கலை
- வேதியியல், இளம் அறிவியல்
- விலங்கியல், இளம் அறிவியல்  
*முதுகலைப் படிப்புகள்*  
- தமிழ், முதுகலை  
*இரண்டாம் வேலை நேரம் [மாலை]*  
- கணினி அறிவியல், இளம் அறிவியல்
- கணிதம், இளப் அறிவியல்
- இளம் வணிகவியல், (பெருவணிக செயலாளர்)
- வணிகவியல், இளங்கலை (பொது)
- வணிகவியல் இளங்கலை (கணக்கியல் நிதி)
- இளங்கலை வணிக மேலாண்மை
- வணிகவியல், முதுகலை (எம்.காம்-ஜெனரல்)
- முதுகலை (எம்.ஏ- ஆங்கிலம்)
# செல்லம்மாள் மகளிர் கல்லூரி

## குறிப்பிடத்தக்க முன்னாள் மாணவர்கள்

- வி. ரேவதி, சிஓசி தலைவர், தாம்சன் பிரஸ் இந்தியா டுடே
# செல்லம்மாள் மகளிர் கல்லூரி

## வசதிகள்

- நூலகம்
- விளையாட்டு
- தேசிய மாணவர் படை
- சுழற் சங்கம்
# ஏ. எம். ஜெயின் கல்லூரி

**ஏ. எம். ஜெயின் கல்லூரி** (A.M. Jain College) என்பது தமிழ்நாட்டின், சென்னைக்கு அருகிலுள்ள மீனம்பாக்கத்தில் உள்ள ஒரு கலை அறிவியல் கல்லூரி ஆகும். இக்கல்லூரி 1952 ஆம் ஆண்டு எஸ். எஸ். ஜெயின் கல்விச் சங்கத்தால் துவக்கப்பட்டது. இங்கு கலை, அறிவயல், காட்சி ஊடகப் படிப்புகளுடன் தகவல் தொழில்நுட்பம் உள்ளிட்ட படிப்புகளை வழங்கப்படுகிறது. இக்கல்லூரி வளாகமானது மீனம்பாக்கம் தொடருந்து நிலையத்தின் எதிரே அமைந்துள்ளது. ஜெயின் சமுதாய சங்கத்தால் நிர்வகிக்கப்படும் இக்கல்லூரியானது சென்னைப் பல்கலைக் கழகத்துடன் இணைவு பெற்றுள்ளது.  
2006-2007 ஆம் ஆண்டில் இந்த கல்லூரியானது இந்தியாவின் தேசிய மதிப்பீட்டு மற்றும் அங்கீகார கவுன்சில் (என்ஏஏசி) அங்கீகாரம் பெற்றது .
# ஏ. எம். ஜெயின் கல்லூரி

## கண்ணோட்டம்

கல்லூரியில் பி.எஸ்.சி, பி.காம், பி.சி.ஏ, எம்.எஸ்சி (ஐ.டி), எம்.ஏ (தகவல்தொடர்பு) போன்ற படிப்புகளை மலை நேரப்பிரிவிலும் நடத்துகிறது. இந்தக் கல்லூரியில் இரண்டு நூலகங்கள் உள்ளன. இக்கல்லூரியில் ஆண்டு விழா மற்றும் விளையாட்டு போட்டிகள் என்பவை ஆண்டின் இரண்டு கொண்டாட்டங்களாக உள்ளன. கல்லூரியின் தொழில்முறை விளையாட்டுத் பிரிவனது அவ்வப்போது விளையாட்டுப் போட்டிகளை நடத்துகிறது.
# ஏ. எம். ஜெயின் கல்லூரி

## படிப்புகள்

### முதல் பணிநேரம்

இளங்கலை படிப்புகள்  
- பி.எஸ்சி வேதியியல்
- பி.ஏ. மெய்யியல்
- பி.ஏ ஆங்கிலம்
- பி.எஸ்சி கணிதம்
- பி.எஸ்சி இயற்பியல்
- பி.எஸ்சி கணினி அறிவியல்
- பி.காம் பொது
- பி.காம் பெருவணிக செயலாளர்  
முதுகலை படிப்புகள்  
- எம்.ஏ பொருளாதாரம்
- எம்.எஸ்.சி கணிதம்
- எம்.எஸ்சி இயற்பியல்
- எம்.எஸ்.சி வேதியியல்
- எம்.காம்  
ஆராய்ச்சி படிப்புகள்  
- ஆய்வியல் நிறைஞர் கணிதம் (முழு நேரம்)
- ஆய்வியல் நிறைஞர் & முனைவர் பொருளியல்
- ஆய்வியல் நிறைஞர் & முனைவர் இயற்பியல்
- ஆய்வியல் நிறைஞர் வணிகவியல் (முழுநேரம்)
# ஏ. எம். ஜெயின் கல்லூரி

## படிப்புகள்

### இரண்டாம் பணிநேரம்

இளங்கலை படிப்புகள்  
- பி.ஏ சுற்றுலா மற்றும் பயண மேலாண்மை
- பிபிஏ வணிக நிர்வாகம்
- பிசிஏ கணினி பயன்பாடுகள்
- பி.காம் ஹானர்ஸ்
- பி.காம் பொது
- பி.காம் கணக்கியல் மற்றும் நிதி
- பி.காம் பெருவணிக செயலாளர்
- பி.எஸ்.சி காட்சி ஊடகம்
- கணினி பயன்பாட்டுடன் பி.எஸ்சி கணிதம்
- பி.எஸ்சி கணினி அறிவியல்
- பி.காம் தகவல் அமைப்பு மற்றும் மேலாண்மை
- பி.எஸ்.சி மென்பொருள் பயன்பாடு  
முதுகலை படிப்புகள்  
- எம்.எஸ்.சி ஐ.டி.
# டிரையசீன்

**டிரையசீன்** *(Triazine)* என்பது C<sub>3</sub>H<sub>3</sub>N<sub>3</sub> என்ற மூலக்கூற்று வாய்ப்பாட்டால் விவரிக்கப்படும் நைட்ரசனை கொண்டுள்ள ஒரு வகையான பல்லினவளையங்களாகும். மூன்று மாற்றியங்களாக டிரையசீன் காணப்படுகிறது. 1,3,5-டிரையசீன்கள் பொதுவாகக் காணப்படுகின்றன.
# டிரையசீன்

## கட்டமைப்பு

பென்சீன் போன்ற மூன்று கார்பன் அணுக்கள் நைட்ரசன் அணுக்களால் இடப்பெயர்ச்சி செய்யப்பட்ட சமதள ஆறு உறுப்பு வளைய கட்டமைப்புடன் டிரையசீனும் காணப்படுகிறது. நைட்ரசன் அணுக்கள் இடம்பெற்றிருக்கும் நிலையைப் பொறுத்து மாற்றியங்கள் உருவாகின்றன. அவை 1,2,3-டிரையசீன், 1,2,4-டிரையசீன், 1,2,5-டிரையசீன் என்ற பெயர்களால் அழைக்கப்படுகின்றன.
பிரிடின்கள், டையசீன்கள், டிரையசோல்கள், டெட்ராசீன்கள் போன்றவை மற்ற அரோமாட்டிக் நைட்ரசன் பல்லினவளையங்களாகும். ஒரு நைட்ரசன் அணுவுடன் கூடிய வளையத்தைப் பெற்றிருக்கும் சேர்மங்கள் பிரிடின்கள் என்றும், இரண்டு நைட்ரசன் அணுக்களுடன் கூடிய வளையத்தைப் பெற்றிருக்கும் சேர்மங்கள் டையசின்கள் என்றும், நான்கு நைட்ரசன் அணுக்களுடன் கூடிய வளையத்தைப் பெற்றிருக்கும் சேர்மங்கள் டெட்ரசின்கள் என்றும் ஐந்து உறுப்பு வளையத்தில் மூன்று நைட்ரசன் அணுக்களைப் பெற்றிருக்கும் சேர்மங்கள் டிரையசோல்கள் என்றும் அழைக்கப்படுகின்றன.
# டிரையசீன்

## பயன்கள்

### மெலாமின்

மெலாமின் நன்கறியப்பட்ட ஒரு டிரையசீன் ஆகும். 2,4,6-டிரையமினோ-1,3,5-டிரையசீன் என்ற பெயராலும் இது அழைக்கப்படுகிறது. மூன்று அமினோ பதிலிகள் மெலாமினில் பதிலீடு செய்யப்பட்டுள்ளன. வர்த்தகமுறை பிசின்களுக்கு மெலாமின் ஒரு முன்னோடிச் சேர்மமாகும். அமினோ பதிலி ஒன்று ஒரு கரிமக் குழுவால் இடப்பெயர்ச்சி செய்யப்பட்டுள்ளதை தவிர குவானமின்கள் மெலானினுடன் நெருங்கிய தொடர்பு கொண்டவையாக உள்ளன. மெலாமின் பிசின்களில் குறுக்குப் பிணைப்பு அடர்த்தியை மாற்றியமைப்பதில் குவானமின்களின் வேறுபாடு பயன்படுகிறது. பென்சோகுவானமீன், அசிட்டோகுவானமீன் போன்றவை சில முக்கியமான குவானமீன்களாகும்  
.
# டிரையசீன்

## பயன்கள்

### சயனுரிக் குளோரைடு

2,4,6-டிரைகுளோரோ-1,3,5-டிரையசீன் எனப்படும் சயனுரிக் குளொரைடு மற்றொரு முக்கியமான டிரையசீன் ஆகும். குளோரின்-பதிலீடு டிரையசீன்கள் இங்கு வினைத்திற சாயங்களின் பகுதிக்கூறுகளாகும். இச்சேர்மங்கள் குளோரின் குழு வழியாக செல்லுலோசு இழையிலுள்ள ஐதராக்சில் குழுக்களுடன் உட்கருகவர் பதிலீட்டு வினையில் ஈடுபடுகின்றன. மற்ற டிரையசீன் நிலைகளில் குரோமோபோர்கள் உள்ளன. பெரும்பாலும் டிரையசீன்கள் பல்வேறு களைக்கொல்லிகள் தயாரிப்பதற்கான அடிப்படையாகின்றன.
# டிரையசீன்

## பயன்கள்

### பிற பயன்கள்

எண்ணெய் மற்றும் எரிவாயு, பெட்ரோலியம் சுத்திகரிப்பு தொழிற்சாலைகளில் சல்பைடு நீக்கும் முகவராக இவை பயன்படுகின்றன.
# டிரையசீன்

## தயாரிப்பு

தனிச்சிறப்பு தயாரிப்பு முறைகள் இருந்தாலும் நைட்ரைல் மற்றும் சயனைடு சேர்மங்களை முப்படியாக்கல் வினைக்கு உட்படுத்தி 1,3,5-மாற்றியன்கள் தயாரிக்கப்படுகின்றன.  
1,2,3- மற்றும் 1,2,4-டிரையசீன்கள் தயாரிப்புக்கென்று தனியான தயாரிப்பு முறைகள் உள்ளன. 2-அசிடோசைக்ளோபுரோப்பீன்களை வெப்ப மறுசீராக்கல் முறையில் டிரையசீன் சேர்மங்களைத் தயாரிக்க முடியும். 1,2-டைகார்பனைல் சேர்மங்களை அமிட்ரசோன்களுடன் சேர்த்து ஒடுக்கம் செய்து 1,2,4-மாற்றியனை தயாரிக்க இயலும். பாரம்பரிய இம்முறை பாம்பெர்கர் மூவசீன் தொகுப்புவினை என்றழைக்கப்படுகிறது.
# டிரையசீன்

## வினைகள்

டிரையசீன்கள் அரோமாட்டிக் சேர்மங்களாக இருந்தபோதிலும் இவற்றின் மூலக்கூறுகளுக்கிடையிலான ஆற்றல் வேறுபாடு பென்சீனைக் காட்டிலும் மிகக் குறைவாகும். மின்னணு அரோமாட்டிக் பதிலீட்டு வினை இங்கு கடினமாகும். ஆனால் குறிப்பிட்ட குளோரினேற்ற பென்சீன்களில் அணுக்கரு அரோமாட்டிக் பதிலீட்டு வினை எளிதாக நிகழ்கின்றன. 2,4,6-டிரைகுளோரோ-1,3,5-டிரையசீன் தண்ணீருடன் சேர்த்து சூடாக்கினால் எளிதாக சயனுரிக் அமிலமாக நீராற்பகுப்பு அடைகிறது. டிரைகுளோரைடை பீனாலுடன் சேர்த்து சூடாக்கும் போது 2,4,6-டிரிசு(பீனாக்சி)-1,3,5-டிரையசீன் உருவாகிறது. அமீன்களுடன் சேர்க்கப்படும்போது ஒன்று அல்லது பல குளோரைடுகள் இடப்பெயர்ச்சி அடைகின்றன. பிற குளோரைடுகள் செயல்திறன் மிக்கவையாக வினையில் ஈடுபடுகின்றன. இந்த அடிப்படையே செயல்திற சாயத் தொழிலில் பயனாகிறது.
கார்பாக்சிலிக் அமிலங்களை அமைடேற்றம் செய்ய சயனுரிக் குளோரைடு உதவுகிறது
1,2,4-டிரையசீன்கள் எலக்ட்ரான் மிகு டையீனோபில்களுடன் தலைகீழ் எலக்ட்ரான் நாட்ட டையீல்சு ஆல்டர் வினையில் பங்குபெறுகின்றன. ஒரு மூலக்கூறு நைட்ரசனை வெளியே தள்ளி ஓர் அரோமாட்டிக் வளையமாகி இரு வளைய இடைநிலையாக மாறுகின்றன. இவ்வழிமுறையில் அ,2,4-டிரையசீன்கள் ஆல்க்கைன்களுடன் வினைபுரிந்து பிரிடின் வளையங்களைத் தோற்றுவிக்கின்றன. இதற்கு மாற்றாக நார்போர்னாடையீனை பயன்படுத்தியும் ஆல்கைனை பயன்படுத்தலாம்.
நிலையான வளர்ச்சி பயன்பாடுகளுக்கான புதிய செயல்பாட்டுப் பொருட்கள் வடிவமைப்பில் டிரையசீன்கள் முக்கியமான சின்தோன்களாகக் கருதப்படுகின்றன என 2007 ஆம் ஆண்டு கண்டறியப்பட்டது .
# டிரையசீன்

## ஈந்தணைவிகள்

பிசு-டிரையசினைல் பைபிரிடின்கள் எனப்படும் 1,2,4-டிரையசீன் வழிப்பொருட்களின் ஒரு தொடர் மேம்பட்ட அணுக்கரு செயல்முறைகளில் பயன்படுத்த திட்டமிடப்பட்டது. பிசு-டிரையசினைல் பைபிரிடின்கள் என்பவை பிரிடின் வளையம் இரண்டு 1,2,4-டிரையசீன்-3-யைல் குழுக்களுடன் பிணைந்த மூலக்கூறுகளாகும்.
மூன்று ஈரணு அரீன் ருத்தேனியம் அல்லது ஒசுமியம் சேர்மங்களை பிணைத்து ஒருங்கிணைவுக் கூடுகள் உருவாக்குவதில் டிரையசீன் அடிப்படையிலான ஈந்தணைவிகள் பயன்படுத்தப்படுகின்றன.
# வார்ப்புரு:Infobox India university ranking/doc

## Usage

The infobox may be used to summarize information about rankings of India universities and colleges. This infobox may be added by pasting the template as shown below into an article. Insert only the ranking into the template field (i.e., "1" not "1st," "2" not "2nd," etc.).
<pre>  
</pre>
# வார்ப்புரு:Infobox India university ranking/doc

## Parameters

The last four digits are the year of ranking. Only very specific (usually latest) years are available.  
| **type** | The type of institute ranked. By default "University", but can be used for "College" or "Institute". |
| --- | --- |
| **ARWU_W** | Shanghai Jiao Tong University's *Academic Ranking of World Universities* world ranking |
| **QS_W**, **QS_A**, **QS_BRICS**, **QS_B**, **QS_EMBA**, | QS *World University Rankings*, *Asian University Rankings*, *BRICS Rankings*, *Asia-Pacific MBA rating* and *Asia-Pacific EMBA Rankings* |
| **THES_W**, **THES_A**, **THES_BRICS** | *The Times Higher Education* World university ranking, Asia university ranking, BRICS and Emerging Economys University ranking |
| **FT_MiM**, **FT_MBA** | *Financial Times* Masters in Management, Global MBA rankings |
| **ECO_W** | *The Economist* Full Time MBA Rankings |
| **IT_E**, **ITM_E**, **IT_L**, **BT** | *India Today* best engineering, medical, law and business (by *Business Today*) colleges, respectively |
| **OUTLOOK**, **OUTLOOK_L**,**OUTLOOK_B** | *Outlook India* best engineering colleges, best law colleges and best MBA Colleges respectively |
| **CAREER_U**,**CAREER_E**, **CAREER_L**,**CAREER_B**,**CAREER_M**,**CAREER_P** | *Careers360* best universities, best engineering colleges, best law colleges, best MBA or business Colleges, best medical colleges and best pharmacy colleges respectively |
| **NIRF_O_2017**, **NIRF_U_2017**, **NIRF_E_2017**, **NIRF_B_2017 **, **NIRF_P_2017** | *National Institutional Ranking Framework* overall, universities, engineering, management and pharmacy for 2017 |
| **BUSINESSSTD_B** | *Business Standard* best Business School rankings |
| **WEEK_E**, **WEEK_L**, **WEEK_M** |  |
# வார்ப்புரு:Infobox India university ranking/doc

## Named references

The template creates named citations which can (and should) be used in the article body. The name of the reference for ranking X is Rankings_X, e.g. Rankings_IT_E for the India Today engineering ranking. Use it with <code></code>.
<includeonly>  
</includeonly>
# தன்ராஜ் பெய்ட் ஜெயின் கல்லூரி

**தன்ராஜ் பெய்ட் ஜெயின் கல்லூரி** (*Dhanraj Baid Jain College*), என்பது சென்னை, ஜோதி நகரில் அமைந்துள்ள ஒரு கலை அறிவியல் கல்லூரி ஆகும். இது 1972-ஆம் ஆண்டில் நிறுவப்பட்டது. இந்தக் கல்லூரி சென்னைப் பல்கலைக்கழகத்துடன் இணைவுபெற்றுள்ளது. இந்தக் கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# தன்ராஜ் பெய்ட் ஜெயின் கல்லூரி

## துறைகள்

### அறிவியல்

- கணிதம்
- கணினி அறிவியல்
# தன்ராஜ் பெய்ட் ஜெயின் கல்லூரி

## துறைகள்

### கலை மற்றும் வணிகவியல்

- தமிழ்
- ஆங்கிலம்
- பொருளியல்
- வணிகவியல்
- மேலாண்மை
# தன்ராஜ் பெய்ட் ஜெயின் கல்லூரி

## ஏற்பு

இக்கல்லூரி பல்கலைக்கழக மானியக் குழு ஏற்பு பெற்றுள்ளது.
# தன்ராஜ் பெய்ட் ஜெயின் கல்லூரி

## குறிப்பிடத்தக்க முன்னாள் மாணவர்கள்

- விஜய் சேதுபதி, நடிகர்
- மெட்ரோ பிரியா, தமிழ் தொலைக்காட்சியில் (தூர் தர்சன்) மெட்ரோ சென்னையில் முதல் நிகழ்ச்சி தொகுப்பாளர்.
# தர்மமூர்த்தி ராவ் பகதூர் காலவள கண்ணன் செட்டி இந்து கல்லூரி

**தர்மமூர்த்தி ராவ் பகதூர் காலவள கண்ணன் செட்டி இந்து கல்லூரி** (Dharmamurthi Rao Bhahadur Calavala Cunnan Chetty's Hindu College) (சுருக்கமாக **இந்து கல்லூரி** என அழைக்கப்படுகிறது) என்பது தமிழ்நாட்டின், சென்னை பட்டாபிராம்மில் உள்ள ஒரு கலை அறிவியல் கல்லூரி ஆகும். இது 1969 ஆம் ஆண்டில் நிறுவப்பட்டது. இந்த கல்லூரி சென்னைப் பல்கலைக்கழகத்துடன் இணைவுபெற்றுள்ளது. இந்த கல்லூரியானது கலை, வணிகவியல், அறிவியல் ஆகிய துறைகளில் பல்வேறு படிப்புகளை வழங்குகிறது.
# தர்மமூர்த்தி ராவ் பகதூர் காலவள கண்ணன் செட்டி இந்து கல்லூரி

## முதல் வேலநேரத்தில் உள்ள துறைகள்

**இளநிலைப் படிப்புகள்**  
• இ. க (பொருளாதாரம்)  
• இ. க (ஆங்கிலம்)  
• இ. க (வரலாற்று)  
• இ. க (தெலுங்கு)  
• இ. பொ. (பொது)  
• இ.பொ. (பெருவணிக செயலாளர்)
# தர்மமூர்த்தி ராவ் பகதூர் காலவள கண்ணன் செட்டி இந்து கல்லூரி

## இரண்டாம் வேலை நேரத்தில் (மாலை கல்லூரி) உள்ள துறைகள்

**இள நிலை பாடநெறிகள்**
• இ. க (குற்றவியல் மற்றும் காவல்துறை நிர்வாகம்)  
• இ. க (ஆங்கிலம்)  
• இ. க (தமிழ்)  
• பி.பி.ஏ.  
• பிசிஏ  
• இ.பொ. (பொது)  
• இ.பொ. (பெருவணிக செயலாளர்)  
• இ.பொ. (கணக்கியல் மற்றும் நிதி)  
• இ.பொ. (தகவல் அமைப்பு மேலாண்மை)  
• இ.அ (கணினி அறிவியல்)  
• இ.அ (மின்னணு & தகவல்தொடர்பு அறிவியல்)  
• இ.அ (கணிதம்)  
• இ.அ (புள்ளியியல்)  
• இ.அ (காட்சி ஊடகம்)
**முதுநிலை பாடநெறிகள்**
• மு.க (பொருளியல்)  
• மு.க (தமிழ்)  
• மு.பொ.  
• எம்.எஸ்.டபிள்யூ  
**ஆராய்ச்சிப் பாடங்கள்**
• ஆய்வியல் நிறைஞர் (வணிகவியல்)  
- ஆய்வியல் நிறைஞர் (பொருளியல்)  
(* சென்னைப் பல்கலைக்கழகத்தின் இணைவுபெற்றது)  
• ஆய்வியல் நிறைஞர் (சமூக பணி)
# தர்மமூர்த்தி ராவ் பகதூர் காலவள கண்ணன் செட்டி இந்து கல்லூரி

## அங்கீகாரம்

இக்கல்லூரியை பல்கலைக்கழக மானியக் குழு (யுஜிசி) அங்கீகரித்துள்ளது.
# பட்டாணி (முஸ்லீம்)

**பட்டாணி** (*Pattani*) எனப்படுவோர் தென்னிந்தியாவின், தமிழ்நாட்டிற்கு குடியேறிய பஷ்தூன் வம்சாவளியைச் சேர்ந்த உருது மொழி பேசும் முஸ்லிம்கள் ஆவர். தமிழ்நாட்டில் *பட்டாணி* என்று அழைக்கப்படும் இவர்கள், தமிழகத்தில் வசிக்கும் முஸ்லிம்களில் உருது மொழி பேசும் சமூகத்தின் ஒரு பகுதியாக அமைகின்றனர். தமிழ்நாட்டின் பட்டாணிகள் ஆற்காடு நவாப் இடம் சேவையாற்றினவர் ஆவார்.
# தமிழ்நாடு கால்நடை பராமரிப்பு, பால்வளம் மற்றும் மீன்வளத் துறை

**தமிழ்நாடு கால்நடை பராமரிப்பு, பால்வளம் மற்றும் மீன்வளத் துறை** (Department of Animal Husbandry, Dairying and Fisheries (Tamil Nadu) என்பது தமிழ்நாடு அரசின் ஒரு துறையாகும்.
# தமிழ்நாடு கால்நடை பராமரிப்பு, பால்வளம் மற்றும் மீன்வளத் துறை

## சார்நிலை துறைகள்

**பால்பண்ணை வளர்ச்சித் துறை.**  
| பால் கூட்டுறவுக்கான தணிக்கைத் துறை. | } |
| --- | --- |
# தமிழ்நாடு கால்நடை பராமரிப்பு, பால்வளம் மற்றும் மீன்வளத் துறை

## இவற்றையும் காண்க

- தமிழ்நாடு வேளாண்மை துறை
- உயர்கல்வித் துறை (தமிழ்நாடு)
- தமிழ்நாடு மாற்றுத் திறனாளிகள் நலத் துறை
# சேக் ஜாயித் விருது

**சேக் ஜாயித் விருது ** அமீரக நிறுவன தந்தை ஷேக் ஜாயித் பின் சுல்தான் அல் நஹ்யான் பெயரில் வழங்கப்படுகின்றது. இது ஐக்கிய அரபு அமீரகத்தின் மிக உயர்ந்த குடிமை விருதாகும்.
# சேக் ஜாயித் விருது

## இதுவரை விருது பெற்றவர்கள்

- 23 ஜனவரி 1995 : ஜப்பான் பட்டத்து இளவரசர் நருஹிட்டோவிற்கு வழங்கப்பட்டது.
- 27 நவம்பர் 2003 : செப் பிளாட்டர் - பன்னாட்டுக் காற்பந்துச் சங்கங்களின் கூட்டமைப்பு நிர்வாகி சுவிட்சர்லாந்து
- 06 ஜனவரி 2005 : தமீம் பின் ஹமாத் அல் தானி - பட்டத்து இளவரசர் கத்தார்
- 02 பிப்ரவரி 2005 : ஹமாத் பின் ஈஸா அல் கலிபா - பஹ்ரைன் மன்னர்
- 13 மார்ச் 2006 : ஷேக் சபா அல் அஹ்மத் அல் ஜாபர் அல் சபா - குவைத் மன்னர்
- 26 ஆகஸ்ட் 2007 : குர்பாங்குலி பெர்திமுஹம்மத் - துருக்மெனிஸ்தான் அதிபர்
- 10 செப்டம்பர் 2007 : விளாதிமிர் பூட்டின் - ரஷ்ய அதிபர்
# பட்டு சாலியர்

**பட்டு சாலியர்** (*Pattusali*) எனப்படுவோர் இந்திய மாநிலங்களான, ஆந்திரா, தெலுங்கானா, தமிழ்நாடு, புதுச்சேரி, கருநாடகா மற்றும் குஜராத் ஆகிய பகுதிகளில் வசிக்கும் ஒரு இந்து சமூகத்தினர் ஆவர்.  
இவர்கள் பூணூலை அணிந்துகொள்கிறார்கள். இந்து மதத்தைப் பின்பற்றும் இந்த சமூகத்தில் வைணவர்கள் அதிக அளவிலும், சைவர்கள் கணிசமான அளவிலும் உள்ளனர்.  
இவர்கள் தமிழ்நாடு அரசு இடஒதுக்கீட்டுப் பட்டியலில், பிற்படுத்தப்பட்ட பிரிவில் உள்ளனர்.
# பட்டு சாலியர்

## தோற்றம் மற்றும் சொற்பிறப்பு

இந்த மக்கள் குஜராத்தில் உள்ள சௌராஷ்டிராவில் இருந்து மற்ற பகுதிகளில் குடியேறியுள்ளனர். தமிழில் பட்டு என்று அழைக்கப்படும் பட்டுத் துணியால் கடவுள்களை அலங்கரிக்கவும், வணங்கவும் பயன்படுத்தப்படும் பட்டு நெசவு செய்வதில் கைதேர்ந்தவர்கள். எனவே தெலுங்கில் *பட்டுசாலி* மற்றும் தமிழில் *பட்டுநூல்காரர்* என்ற பெயராலும், பொதுவாக சௌராட்டிர மக்கள் என்று அழைக்கப்படுகிறார்கள்.
# பட்டு சாலியர்

## வாழும் பகுதிகள்

இந்த மக்கள் பெரும்பாலும் தமிழ்நாடு மாநிலத்தில் காஞ்சிபுரம் மற்றும் ஆந்திர மாநிலத்தில் குறிப்பாக அனந்தபூர், கோதாவரி, ஸ்ரீகாகுளம், விசாகப்பட்டினம் மற்றும் விசயநகரம் ஆகிய மாவட்டங்களில் காணப்படுகிறார்கள்.
# பட்டு சாலியர்

## இவற்றையும் காண்க

- பட்டாரியர்
- சாலியர்
- பத்மசாலியர்
# பனாஜிகா

**பனாஜிகா** (*Banajiga*) எனப்படுவோர் கருநாடக மாநிலத்தில் வாழ்ந்து வரும் ஒரு வணிக சமூகமாகும். இவர்களுள் பெரும்பாலானோரின் தாய்மொழி கன்னடம் மொழியாகும். தெலுங்கு பேசும் பனாஜிகா சமூகத்தினர் பெங்களூரில் கணிசமாக வாழ்ந்து வருகின்றனர்.
# பனாஜிகா

## சொற்பிறப்பு

பனாஜிகா என்றால் வணிகன் என்று பொருளாகும். பனாஜிகா என்பது இடைக்கால பயன்பாட்டில் இருந்த சொற்களாலான பலஞ்சா, பனாஞ்சா, பளஞ்சா, பனஞ்சு, பளஞ்சியர் போன்ற சொற்களின் திரிபாகும். இவை அனைத்தும் வடமொழி சொல்லான வனிஜ் என்பதிலிருந்து பெறப்பட்டவையாகும்.  
பலிஜா என்ற சொல்லின் கன்னட வார்த்தை பனாஜிகா என்பதாகும்.
# பனாஜிகா

## பூர்வீகம்

அய்யபொழில் என்ற வணிகக்குழுவினர் கி.பி. ஒன்பதாம் நூற்றாண்டு முதல் தென்னிந்தியாவின் பல பகுதிகளில் வணிகம் செய்தனர். கி.பி. பதிமூன்றாம் நூற்றாண்டிலிருந்து, ஆந்திர நாட்டில் *வீர பலஞ்சா* என்ற வணிகக்குழுவினரை பற்றி குறிப்பிடும் கல்வெட்டுகள் தோன்றத் தொடங்கின. வீர பலஞ்சா வணிகர்களின் தலைமையிடமாக அய்யபொழில் திகழ்ந்தது. அய்யபொழில் என்பது தற்கால கருநாடக மாநில பீசப்பூர் மாவட்டத்தில் உள்ள ஐஹோல் நகரமாகும். வீர பலஞ்சா வணிகர்கள் தங்களை அய்யபொழில் நகரத்தின் அதிபதி என்று
அழைத்துக்கொள்கின்றனர். இந்த வணிகர்கள் தங்களை வீர பலஞ்சா தர்மத்தின் பாதுகாவலர்களாகக் காட்டிக் கொண்டனர். இவ்வணிகர்கள் கன்னடத்தில் வீர பனாஜிகா என்றும் தெலுங்கில் வீர பலிஜா என்றும் தமிழில் வீர வளஞ்சியர் என்றும் அழைக்கப்பட்டனர். இதன் பொருள் தீரமிக்க வணிகர்கள் என்பதாகும்.
# பனாஜிகா

## லிங்காயதம்

இவர்களில் பெரும்பாலோனோர் லிங்காயத்து மதத்தை பின்பற்றுகின்றனர் ஆகையால் இவர்கள் லிங்காயத்து பனாஜிகா மற்றும் லிங்க பனாஜிகா என்ற பெயரால் அழைக்கப்படுகிறார்கள்.
இவர்கள் கவரேஸ்வரர் வழிபடுவதன் காரணமாக
கவரே பனாஜிகா என்றும்
லிங்காயத்து மதத்தை பின்பற்றுவதால் சிவாச்சாரி கவறை என்றும் அறியப்படுகின்றனர்.
# பனாஜிகா

## அரச வம்சங்கள்

- பிற்கால கேளடி நாயக்கர்கள்
- சென்னபட்டண நாயக்கர்கள்
# பனாஜிகா

## அரசர்கள்

- **பிற்கால கேளடி நாயக்கர்கள்**  
- சிவப்பா நாயக்கர் (1645–1660)
- சிக்க வெங்கடப்ப நாயக்கர் (1660–1662)
- பத்திரப்ப நாயக்கர் (1662–1664)
- முதலாம் சோமசேகர நாயக்கர் (1664–1672)
- கேளடி சென்னம்மா (1672–1697)
- பசவப்பா நாயக்கர் (1697–1714)
- இரண்டாம் சோமசேகர நாயக்கர் (1714–1739)
- கிரைய பசவப்ப நாயக்கர் (1739–1754)
- சென்ன பசவப்ப நாயக்கர் (1754–1757)
- இராணி வீரம்மாஜி (1757–1763)  
- **சென்னப்பட்டண நாயக்கர்கள்**  
- இராணா ஜகதேவராயன்
- இராணா பெத்த ஜெகதேவராயன்
- இராணா இம்மடி ஜெகதேவராயன்
- இராணா அங்குசராயன்
- இராணா குமார ஜெகதேவராயன்
- இம்மடி அங்குசராயன்
# பனாஜிகா

## குறிப்பிடத்தக்க நபர்கள்

- பி. எஸ். எடியூரப்பா - கர்நாடகாவின் முதலமைச்சர்
- எஸ். நிஜலிங்கப்பா - கர்நாடகாவின் முன்னாள் முதலமைச்சர்.
- ஜே. ஹெச். படேல் - கர்நாடகாவின் முன்னாள் முதலமைச்சர்
- எஸ். ஆர். காந்தி - கர்நாடகாவின் முன்னாள் முதலமைச்சர்
- வீரேந்திர பட்டீல் - கர்நாடகாவின் முன்னாள் முதலமைச்சர்
- செகதீசு செட்டர்- கர்நாடகாவின் முன்னாள் முதலமைச்சர் .
- பசப்பா தனப்பா ஜாட்டி- கர்நாடகாவின் முன்னாள் முதலமைச்சர்
- ஜெகதீஷ் ஷெட்டர் - கர்நாடக முன்னாள் முதல்வர்
# பட்டாரியர்

**பட்டாரியார்** (*Pattariyar*) எனப்படுவோர் இந்தியாவின், தமிழ்நாடு மற்றும் கேரளா ஆகிய மாநிலங்களில் வசிக்கும், இந்து மதத்தைச் சேர்ந்த இனக்குழுவினர் ஆவர்.  
பாரம்பரியமாக, இவர்கள் நெசவு தொழில் செய்து வருகின்றனர். இருப்பினும் 20 ஆம் நூற்றாண்டின் இறுதியில், இவர்கள் பருத்தி நெசவு, சிறு தொழில்கள் மற்றும் அரசாங்க சேவை உள்ளிட்ட பிற தொழில்களுக்கு சென்றனர்.  
இவர்கள் தமிழ்நாடு அரசு இடஒதுக்கீட்டுப் பட்டியலில், பிற்படுத்தப்பட்ட பிரிவில் உள்ளனர்.
# பட்டாரியர்

## இவற்றையும் காண்க

- பட்டு சாலியர்
- சாலியர்
- பத்மசாலியர்
# சுவாமி தபோவனம் மகாராஜ்

**சுவாமி தபோவனம் மகாராஜ்** (**Tapovan Maharaj** (1889–1957) இந்து சமய துறவியும், அத்வைத வேதாந்த அறிஞரும் ஆவார். இவர் சிவானந்தரின் சீடரான சின்மயானந்தாவின் சமகாலத்தவர் ஆவார்.  
சுவாமி தபோவனம் மகாராஜ் இவர் கேரளா மாநிலத்தின், பாலக்காடு தாலுக்காவில் முடப்பல்லூரில், அச்சுதன் நாயர் - குஞ்சம்மா இணையருக்கு 1880-இல் பிறந்தவர்.  
இவர் பள்ளிப்படிப்பை ஆங்கிலம் மற்றும் மலையாளம் மொழிகளைப் பயின்றார். இவர் இளமையில் ஆன்மீக நாட்டம் கொண்டிருந்தமையால், *சிப்புக்குட்டி* என்ற வேதாந்த ஆசிரியரின் குருகுலப் பள்ளியில் சமசுகிருதம் மற்றும் வேதாந்தம் பயின்றார். பின்னர் தமது குருவின் அறிவுரையின்படி, தபோவனம் மகாராஜ், சந்நியாச விரதம் மேற்கொண்டு, உத்தரகாண்ட் மாநிலத்தில் உள்ள, கேதார்நாத், கங்கோத்ரி, பத்ரிநாத், உத்தரகாசி, ரிஷிகேஷ், கைலாசம் போன்ற தலங்களுக்கு புனிதப் பயணம் மேற்கொண்டார்.  
இவர் தனது சுயசரிதையை *ஈஸ்வர தர்சனம்* எனும் பெயரில் சமஸ்கிருத நூலை வெளியிட்டார். தபோவனம் மகாராஜ் உத்தரகாசி மாவட்டத்தில் உள்ள கங்கோத்ரி அருகே தபோவனம் எனுமிடத்தில் 16 சனவரி 1957 அன்று இயற்கை எய்தினார்.
# சுவாமி தபோவனம் மகாராஜ்

## பதிப்பு நூல்கள்

-
-
-
-
-
-
- (Originally published in Malayalam in 1928)  
About  
-
# சுவாமி தபோவனம் மகாராஜ்

## இதனையும் காண்க

- தபோவனம்
- சிவானந்தர்
- சின்மயானந்தா
# ஹூவாய்

**ஹூவாய்** (ஹூவாய் தொழில்நுட்ப நிறுவனம்) ஒரு சீன பன்னாட்டு தொழில்நுட்ப நிறுவனமாகும். இது தொலைத்தொடர்பு சாதனங்களை உருவாக்கி வழங்குகிறது, மேலும் ஸ்மார்ட்போன்கள் உள்ளிட்ட நுகர்வோருக்கான மின்னணுவியல் பொருட்களை விற்பனை செய்கிறது இதன் தலைமையகம் குவாங்டொங் மாகாணத்தின் சென்செனில் உள்ளது.  
இதன் இணையதளம் website =
# தபோவனம்

பிறப்பிடம் கங்கோத்ரி]]
**தபோவனம்** (**Tapovan**), அத்வைத வேதாந்த துறவியான சுவாமி தபோவனம் மகாராஜ் அவர்கள் உத்தரகாண்ட் மாநிலத்தில் கங்கை ஆறு உற்பத்தி ஆகும் கங்கோத்ரி பகுதியில் இயற்கை அடைந்த காரணத்தினால் இப்பகுதி தபோவனம் என்று அழைக்கப்படுகிறது.
# தபோவனம்

## தபோவனத்தின் அமைவிடம்

உத்தரகாண்ட் மாநிலத்தின் இமயமலையில், உத்தரகாசி மாவட்டத்தில், கடல் மட்டத்திலிருந்து 4463 மீட்டர் (14640 அடி) உயரத்தில் உள்ள கங்கோத்ரி அருகே தபோவனம் அமைந்துள்ளது. இங்குள்ள குகைகளிலும், குடிசைகளிலும் துறவிகள் ஆன்மீக வாழ்வு மேற்கொள்கின்றனர். மேலும் தபோவனம் மலையேற்றப் பயிற்சியாளர்களுக்கு தக்க இடமாக உள்ளது.
# ஆப்ரா (மரப்படகு)

**அப்ரா** அல்லது **ஆப்ரா** (Abra) என்பது மரத்தாலான ஒரு பாரம்பரிய படகாகும்.
ஐக்கிய அரபு அமீரகத்தில் உள்ள துபாய் உபநதி வழியே துபாய் முழுவதும் மக்களை அழைத்துச் செல்ல இந்த அப்ராக்கள் பயன்படுத்தப்படுகின்றன. பர் துபாய் மாவட்ட்த்தின் சிந்தகா நீர் நிலையம் மற்றும் துபாயின் முக்கிய பகுதியான தேய்ரா பகுதிக்கு இடையில் உள்ள கடல் பரப்பினை கடக்க மக்கள் இதனை பயன்படுத்துகின்றனர். ஒவ்வொரு சில நிமிடங்களுக்கு ஒரு முறை அப்ராக்கள் புறப்பட்டு செல்கின்றன. கட்டணமாக 1 திர்காம் மட்டும் ஓட்டுநரிடம் செலுத்த வேண்டும்.
# அரசு கவின்கலைக் கல்லூரி, சென்னை

**அரசு கவின்கலைக் கல்லூரி** (முன்பு: **சென்னை ஓவியப் பள்ளி**) என்பது இந்தியாவின் பழமையான ஓவியப் பள்ளியாகும். இந்த நிறுவனம் 1850 ஆம் ஆண்டில் அறுவை சிகிச்சை மருத்தவரான அலெக்சாண்டர் ஹண்டர் என்பவரால் தனியார் ஓவியப் பள்ளியாக நிறுவப்பட்டது. இது 1852 ஆம் ஆண்டில், அரசாங்கத்தால் கையகப்படுத்தப்பட்டது. பின்னர் இது *அரசு தொழில்துறை கலைப் பள்ளி* என பெயர் மாற்றப்பட்டது. 1962 ஆம் ஆண்டில், இது அரசு கலை மற்றும் கைவினைப் பள்ளி மற்றும் அரசு கலை மற்றும் கைவினைக் கல்லூரி என பெயர் மாற்றப்பட்டது. இறுதியாக தற்போது உள்ள பெருக்கு மாற்றப்பட்டது.
# அரசு கவின்கலைக் கல்லூரி, சென்னை

## வரலாறு

இந்தியாவில் பிரித்தானிய ஆட்சியின் போது, மதராசில் பல திறமையான ஓவியர்கள் இருந்ததை ஆட்சியாளர்கள் கண்டறிந்தனர். மதராசிலும் அதைச் சுற்றியும் ஆங்கிலேயர்கள் தங்கள் குடியேற்றத்தை நிறுவிய காலக்கட்டத்தில், இலண்டனில் உள்ள கலை ஆர்வலர்கள் இந்தியர்களின் பண்பாட்டையும் கலைகளையும் அறிந்துகொள்ள ஆர்வம் காட்டியதை, சென்னை அரசாங்கம் உணர்ந்தது. அவர்களின் எதிர்பார்ப்புகளை பூர்த்தி செய்யும் விதமாக சென்னை ஜார்ஜ் டவுனில் ஒரு நிறுவனத்தை நிறுவ முடிவு செய்யப்பட்டது. முதலில் பாரம்பரிய கலைஞர்களைக் கொண்டு மட்பாண்டப் பொருட்கள், தாமிரப் பொருட்கள், தச்சுப் பொருட்கள், ஓவியங்கள் போன்றவற்றை உருவாக்கப்பட்டன, இவர்களின் கலைப் பணிகள் இங்கிலாந்து இராணியின் அரண்மனைகளுக்கு அனுப்பப்பட்டன. இந்த நிறுவனமானது மெட்ராஸ் பல்கலைக்கழகத்திற்கு முன்னதாக இந்தியாவின் முதல் கலைப் பள்ளியாக தன்னை நிலைநிறுத்திக்கொண்டது. பள்ளியானது சென்னை பிராட்வேயில் அமைந்திருந்தது. 1852 ஆம் ஆண்டில், பூந்தமல்லி சாலையில் நான்கு ஏக்கர் பரப்பளவுள்ள தற்போதைய வளாகத்திற்கு மாற்றப்பட்டது.
# அரசு கவின்கலைக் கல்லூரி, சென்னை

## கற்பிக்கப்படும் பாடங்கள்

இங்கு ஓவியம், சிற்பம், காட்சித் தொடர்பியல், வணிக ஓவியங்கள், ஆடை வடிவமைப்பு, வரைகலை, மட்பாண்டக் கலை ஆகியவற்றில் இளங்கலை நுண்கலை படிப்புகள் [பொறியியல் துறை] வழங்கப்படுகின்றன. மேலும் இங்கு ஓவியம், காட்சி தொடர்பியல், ஆடை வடிவமைப்பு, மட்பாண்டக் கலை போன்றவற்றில் முதுகலைப் படிப்புகள் வழங்கப்படுகிறது. 2009 ஆம் ஆண்டில் இருந்து, சிற்பக்கலையில் முதுகலைப் பட்டப் படிப்பு தொடங்கப்பட்டது.
# அரசு கவின்கலைக் கல்லூரி, சென்னை

## குறிப்பிடத்தக்க முன்னாள் மாணவர்கள்

1865 ஆம் ஆண்டில் பரிசு பெற்ற ஆறு மாணவர்களை மெட்ராஸ் தொழில்துறை கலைப் பள்ளியின் ஒளிப்படக் கலைஞரால் எடுக்கப்பட்ட ஒளிப்படம்.]]
இந்த நிறுவனத்தில் பட்டம் பெற்ற முக்கிய கலைஞர்களில் குறிப்பிடத்தக்கவர்கள் தேவி பிரசாத் ராய் சௌத்தரி (சிற்பம்), எஸ். தனபால் (சிற்பம்), கே. சி. எஸ். பணிக்கர், கே. எம். கோபால் (ஓவியம் மற்றும் சிற்பம்), ஏ. பி. சந்தனராஜ் (ஓவியம் மற்றும் சிற்பம்), எல். முனுசாமி (ஓவியம் ), கே. எம். ஆதிமூலம் (வரைதல் மற்றும் ஓவியம்), ஆர்.கிருஷ்ண ராவ் (ஓவியம்), கானாயி குஞ்ஞிராமன் (சிற்பம்), நம்பூதிரி (ஓவியம் மற்றும் சிற்பம்), டி. கே. பத்மினி (ஓவியம்), ஆர். எம். பழனியப்பன் (அச்சுக்கலை), ட்ரொட்ஸ்கி மருது (வரைதல் மற்றும் ஓவியம்); பி. எஸ் தேவநாத் (ஒவியம்), எஸ். எஸ்தர் ராஜ் (ஒவியம்), ஜி. செல்வராஜ் (சிற்பம்), சந்துரு (சிற்பம்), எபினேசர் சுந்தர் சிங் (ஓவியம் மற்றும் சிற்பம்), எஸ். இராஜ்குமார், (முப்பரிணாம மாதிரி மற்றும் வரைகலை), எம். பாலசுப்பிரமணியன், (முப்பரிணாம மாதிரி மற்றும் வரைகலை) வி. ஆர். கார்த்திகேயாராயன் (ஆடை வடிவமைப்பு மற்றும் ஓவியம்), இணை பேராசிரியர், என்ஐஎஃப்டி, சென்னை, ஜவுளி அமைச்சகம், இந்திய அரசு, எஸ். மைக்கேல் இருதயராஜ் (ஓவியம்), எம். ராமலிங்கம் (வரைதல், ஓவியம் மற்றும் அச்சாக்கம்), அருள்தாஸ் (ஓவியம்), ராதாகிருஷ்ணன் நடராசபிள்ளை (அச்சாக்கம், ஓவியம்), சிவகுமார் (வரைதல், ஓவியம் மற்றும் நடிப்பு), வி. இராசேந்திரன் பிரபல கலைஞர், முன்னாள் மண்டல இயக்குநர் (ஜவுளி வடிவமைப்பு), இந்திய ஜவுளி அமைச்சகம்), சையத் தாஜுதீன் (மலேசிய பொருள் உருவக கலைஞர்), கே. ராமானுஜம் (ஓவியம்), டி. ஆர். கே கிரண் (கலை இயக்குநர், நடிகர்), மற்றும் பா. ரஞ்சித் (இயக்குநர்). சி. கிருஷ்ணசாமி (ஓவியம்), பெனிதா பெர்சியால் (ஓவியம்), ஆர்.மகேஷ் (ஓவியம்), மோனிகா (எ) முனைவர். வெ. ஜெயஶ்ரீ (ஓவியர், எழுத்தாளர், பேராசிரியர்) ஆகியோராவர்.
# தமிழ் மலர் (மலேசியா)

**தமிழ் மலர் (மலேசியா)** (ஆங்கிலம்: *Tamil Malar*); மலேசியாவில் இருந்து வெளிவரும் தமிழ் நாளிதழ். மலேசியத் தமிழர்களுக்காக மலேசியச் செய்திகள்; தமிழ் நாட்டுச் செய்திகள்; உலகச் செய்திகள்; விளையாட்டுச் செய்திகள்; சிறப்புக் கட்டுரைகள் போன்றவற்றை வெளியிடுகிறது.  
இதன் உரிமையாளர் செந்தமிழ்ச் செல்வர் ஓம்ஸ். தியாகராஜன்.  
இதன் தலைமையகம் கோலாலம்பூர், ஜாலான் ஈப்போவில் உள்ளது. இதன் நிர்வாக இயக்குநராக பெரியசாமி முனுசாமி பொறுப்பு வகிக்கிறார்.
# தமிழ் மலர் (மலேசியா)

## உள்ளடக்கம்

தமிழ் மலர் நாளிதழ் மலேசிய இந்தியச் சமூகத்தைப் பற்றிய செய்திகளுக்கு முன்னுரிமை வழங்கி வருகின்றது. தவிர உள்ளூர்ச் செய்திகள், வெளிநாட்டுச் செய்திகள், விளையாட்டு பொழுதுபோக்கு அம்சங்கள் போன்றவை பிரசுரிக்கப் படுகின்றன.  
மலேசிய இந்தியர்கள் எதிர்நோக்கும் பிரச்னைகள் தொடர்பான செய்திகளுக்கு முக்கியத்துவம் வழங்கி வருகிறது. இந்த நாளிதழ் ’உண்மையின் உரைகல்’ எனும் அடைமொழியுடன் பவனி வருகின்றது.  
உள்ளூர் எழுத்தாளர்களை ஊக்குவிக்கும் கொள்கையில் உள்ளூர் எழுத்தாளர்களின் கட்டுரைகள், கவிதைகள், சிறுகதைகள் போன்றவற்றை ஞாயிற்றுக்கிழமைகளில் வெளியிட்டு வருகிறது.  
ஒவ்வொரு நாளும் சிறப்புக் கட்டுரை எனும் பக்கத்தில் வரலாற்றுச் சமூக கட்டுரைகளையும் பிரசுரித்து வருகிறது.
# குருநானக் கல்லூரி, சென்னை

**குருநானக் கல்லூரி** (Guru Nanak College, Chennai) என்பது தமிழ்நாட்டின், சென்னை, வேளச்சேரியில் அமைந்துள்ள ஒரு கலைக் கல்லூரி ஆகும். சீக்கியர்களின் வழிகாட்டியான குரு நானக் தேவ் அவர்களின் 500வது பிறந்தநாளை நினைவுகூறும் வகையில் குருநானக் கல்லூரி 1971 ஆம் ஆண்டில் குரு நானக் கல்விச் சங்கத்தின் ஒரு பிரிவாக நிறுவப்பட்டது. இக்கல்லூரியானது சிறுபான்மை சமூகக் கல்லூரியாக நடத்தப்பட்டு வருகிறது. இதன் ஆடுகளத்தை இந்தியா சிமெண்ட்ஸ் நிறுவனம் பராமரித்து வருகிறது.
# குருநானக் கல்லூரி, சென்னை

## வழங்கப்படும் படிப்புகள்

இக்கல்லூரியானது இரு வேலை நேரங்களில் இயக்கப்படுகிறது.  
- இ.க - ஆங்கிலம், பொருளாதாரம், பாதுகாப்பு மற்றும் மூலோபாய படிப்பு  
- இளம் அறிவியல் - கணிதம், இயற்பியல், வேதியியல், தாவர உயிரியல் மற்றும் தாவர உயிரி தொழில்நுட்பம், மேம்பட்ட விலங்கியல் மற்றும் உயிர்த்தொழில்நுட்பம், கணினி அறிவியல், காட்சித் தொடர்பியல்.  
- இளம் அறிவியல் - 6 சிறப்பு பாடப்பிரிவுகளாக  
- இளம் அறிவியல் (ஹான்ஸ்)  
- இளம் வணிக நிர்வாகம்  
- இளம் கணிணி பயன்பாடு  
- முதுகலை - பொருளாதாரம்  
- முதுகலை அறிவியல் - வேதியியல், கணிதம், விலங்கியல்  
- முதுகலை வணிகவியல்  
- எம்சிஏ  
- முதுகலை வணிக நிர்வாகம்  
எம்.எஸ்.டபிள்யூ சமூக பணி  
- ஆய்வியல் நிறைஞர் - பொருளாதாரம், விலங்கியல்  
- முனைவர் - பொருளாதாரம், பாதுகாப்பு ஆய்வுகள், வர்த்தகம், விலங்கியல், தாவரவியல்
இவ்வாறு மொத்தம் 58 பாடப்பிரிவுகள் இக்கல்லூரியில் கற்பிக்கப்படுகிறது.
# குருநானக் கல்லூரி, சென்னை

## குறிப்பிடத்தக்க முன்னாள் மாணவர்கள்

- கணேஷ் அய்யர், வணிக நிர்வாகி மற்றும் எம்பசிஸ்சின் முன்னாள் தலைமை நிர்வாக அதிகாரி.
- சடகோபன் ரமேஷ், துடுப்பாட்ட வீரர்.
- சுப்பிரமணியம் பத்ரிநாத், துடுப்பாட்ட வீரர்
இந்த கல்லூரியில் படித்த முன்னாள் மாணவர்கள் பலர் பல்வேறு கல்வி நிலையங்களில் முனைவர்களாக, பேராசிரியர்களாக பணிபுரிந்து வருகின்றனர். மேலும் இந்திய ஆட்சிப் பணி, வங்கித்துறை, இந்திய கப்பற்படை, விமானப்படை போன்றவற்றிலும் பணிபுரிந்து வருகின்றனர்.
# ஜே. ஹெச். படேல்

**ஜெயதேவப்பா ஹாலப்பா பட்டேல்** (; *J. H. Patel*; ; – ) என்பவர் இந்திய மாநிலமான, கருநாடகத்தின் 9வது முதலமைச்சராக 31 மே 1996 முதல் 7 அக்டோபர் 1999 வரை பணியாற்றி உள்ளார்.  
ஜெ. ஹா. பட்டேல் கர்நாடகா மாநிலம் தாவண்கரே மாவட்டத்தில் 1 அக்டோபர் 1930 அன்று பிறந்தார். இவர் ஜனதா தளம் கட்சியை சேர்ந்தவர். சிமோகா மக்களவைத் தொகுதி<nowiki/>யில் 1967 இல் தேர்வு செய்யப்பட்டார். இவர் துணை முதல்வராக 1996இல் பணியாற்றி உள்ளார். இவர் கர்நாடகத்தில் காங்கிரஸ் கட்சியுடன் சிறிதும் தொடர்பு அல்லாத முதல் முதல்-அமைச்சர் ஆவார். 70 வயதில் பெங்களூரில் காலமானார்.
# பிரமலைக் கள்ளர்

**பிரமலைக் கள்ளர்** (*Piramalai Kallar*) எனப்படுவோர் தமிழகத்தில் உள்ள கள்ளர் சமூகத்தின் கிளைப்பிரிவுகளில் உள்ள ஓர் இனக்குழுவினர் ஆவர். ஆகவே இவர்கள் முக்குலத்தோர்களின் ஒரு பிரிவினர் ஆவர்.
# பிரமலைக் கள்ளர்

## வரலாறு

1645, 1652, 1655 மற்றும் 1656 தேதியிட்ட செப்புத்தகடு கல்வெட்டுகளில் பிரமலைக் கள்ளர்களைப் பற்றிய குறிப்புகள் உள்ளது. இவற்றின் படி, திருமலை நாயக்கர் காலத்தில், இச்சமூகத்தின் உறுப்பினர்கள் கிராமங்களின் *காவலர்களாக* நியமிக்கப்பட்டனர். ஒரு கிராமத்திற்கு பொறுப்பான பிரமலைக் கள்ளர் குழு, அந்த கிராமத்தில் எந்தவொரு திருட்டுக்கும் ஈடுசெய்ய வேண்டியிருந்தது.  
மூக்கறு போரில் திருமலை நாயக்கர் தளபதி பின்னத்தேவரும், இராமநாதபுரம் இரகுநாத சேதுபதியின் தலைமையில் மைசூர் ஆட்சிப் பகுதியில் நுழைந்து எதிரிகளின் மூக்குகளை மதுரைக்கு அரிந்து கட்டி அனுப்பி வைத்தனர். அதற்க்காக திருமலை நாயக்கர் பின்னத்தேவருக்கு **மூக்குப்பரி** என்கிற பட்டத்தை வழங்கினார். ஊராண்ட உரப்பனூரைச் சேர்ந்த பின்னத்தேவர் என்பவருக்கு திருமலை நாயக்கர் தன்னரசாக ஆட்சி செய்ய அனுமதித்தார். திருமால் பின்னதேவர், தூங்காத்தேவர், சின்னி வீரத்தேவர், கழுவத்தேவர், மண்ணுலகந்தேவர், தூங்கத்தேவர், தக்கத்தேவர் போன்ற பிரமலைக் கள்ளர் உள்ளூர் தலைவர்களும் பஞ்சாயத்துகளை ஏற்பாடு செய்து நீதித்துறை கடமைகளைச் செய்தனர். இது 1655 கல்வெட்டில் விவரிக்கப்பட்டுள்ளது.  
நீதித்துறை மற்றும் காவல்துறை என ஒரு தனி அமைப்புடன், இவர்கள் பிரித்தானிய ஆட்சியில் சேர மறுத்துவிட்டனர். 1767-ஆம் ஆண்டில், ஒரே நாளில் சுமார் 5000 கள்ளர்கள், மதுரை மாவட்டத்தில் உள்ள மேலூர் அருகே வரி செலுத்த மறுத்தபோது, பிரித்தானிய படைகளால் கொல்லப்பட்டனர்.  
பிரித்தானிய ஆட்சி அறிமுகப்படுத்தப்பட்டதோடு, நாயக்கர் வம்சத்தின் வீழ்ச்சியுடனும், பிரமலைக் கள்ளர்கள் காவலர்களாக தங்கள் வேலையையும் இழக்கத் தொடங்கினர். 1800-1801-ஆம் ஆண்டு தென்னிந்திய கிளர்ச்சியில் அவர்கள் பங்கேற்றனர், இதன் விளைவாக மதுரை மற்றும் அதை ஒட்டிய பகுதிகள் பிரித்தானிய ஆட்சியின் கீழ் வந்தன. கிளர்ச்சியடைந்த கள்ளர்கள் வரி செலுத்த மறுத்தபோது, ஆங்கிலேயர்கள் காவல்காரர் முறையை ஒழித்தனர்.  
இதன் விளைவாக பிரமலைக் கள்ளர்கள் வறண்ட நில விவசாயத்தை நம்பி வறுமைக்கு தள்ளப்பட்டனர். இது ஆங்கிலேயர்களை தொடர்ந்து எதிர்க்கும், அதே வேளையில், கால்நடைகளையும், பொது திருடனையும் தப்பிப்பிழைக்க வழிவகுத்தது. அதனால் இவர்களை குற்றப் பரம்பரை சட்டத்தின் கீழ் ஒரு சீர்மரபினராக வகைப்படுத்தப்பட்டனர்.  
இதனால் ஏப்ரல் 3, 1920 அன்று, பெருங்காமநல்லூர் கிராமத்தில் உள்ள பிரமலைக் கள்ளர்கள், இச்சட்டத்தை எதிர்த்து ஆங்கிலேயருக்கு எதிராக போராடினர். இக்கிராமத்தில் ஒரு நினைவுத் தூண் சம்பவத்தின் போது சுட்டுக் கொல்லப்பட்ட 16 குடியிருப்பாளர்களைக் குறிப்பிடுகிறது. இச்சட்டம் முதலில் 1871-இல் அறிமுகப்படுத்தப்பட்டு, பின்னர் 1911-இல் திருத்தப்பட்ட இந்த சட்டம் 1948-இல் ரத்து செய்யப்பட்டது.
# பாட்டு பாடவா (திரைப்படம்)

**பாட்டுப் பாடவா** *(Paattu Padava )* 1995 இல் இந்தியத் தமிழில் வெளிவந்த காதல் திரைப்படமாகும். அறிமுக இயக்குநர் பி.ஆர். விசயலட்சுமி இத்திரைப்படத்தை இயக்கினார். இவர் இயக்கிய முதல் திரைப்படமும் இதுவேயாகும். எசு.பி. பாலசுப்பிரமணியம், ரகுமான், புதுமுகம் லாவண்யா ஆகியோர் இத்திரைப்படத்தில் முன்னணி கதாபாத்திரங்களில் நடித்துள்ளனர். சனகராச், கல்யாண் குமார், மோகன் நடராசன், சின்னி செயந்து, சிறீவித்யா, சி.ஆர். சரசுவதி, சபிதா ஆனந்து ஆகியோர் துணை கதாபாத்திரங்களில் நடித்துள்ளனர். பி.மோகன் ராசு, தன்ராசு ஆகியோர் தயாரித்த இப்படத்திற்கு இளையராசா இசையமைத்தார். 1995 ஆம் ஆண்டு பிப்ரவரி மாதம் பாட்டுப் பாடவா திரையிடப்பட்டது. வியாபார நோக்கில் ஒரு சராசரியான வருவாயையும் ஈட்டிக் கொடுத்தது .
# பாட்டு பாடவா (திரைப்படம்)

## பாடல்கள்

இத்திரைப்படத்தின் பாடல்கள் இசையமைப்பாளர் இளையராஜாவால் உருவாக்கப்பட்டன. இத்திரைப்படத்தில் அனைத்து பாடல்களையும் கவிஞர் வாலி இயற்றினார்.  
| வரிசை எண் | பாடல் | பாடகர்கள் | நேர அளவு |  |
| --- | --- | --- | --- | --- |
| 1 | 'சின்னகண்மணிக்குள்ளே வந்த ' | எஸ். பி. பாலசுப்பிரமணியம் | 5:44 |  |
| 2 | 'வழிவிடு வழிவிடு' | இளையராஜா, எஸ். பி. பாலசுப்பிரமணியம் | 5:18 |  |
| 3 | 'பூங்காற்றிலே ஒரு' | லேகா, மால்குடி சுபா, சிந்து | 4:57 |  |
| 4 | 'நில் நில் நில்' | இளையராஜா, உமா ரமணன் | 5:00 |  |
| 5 | 'அட வா வா' | எஸ். பி. பாலசுப்பிரமணியம் | 5:09 |  |
| 6 | 'இனிய கானம்' | எஸ். பி. பாலசுப்பிரமணியம் | 5:51 |  |
| 7 | 'பாடுறா' | சித்ரா, மால்குடி சுபா | 5:21 | } |
# விக்கிப்பீடியா:Statistics/weekly/25-Aug-2019
# கூர்சம்பட்டி

**கூர்சம்பட்டி** (KURSAMPATTI) என்பது இந்தியாவின், தமிழ்நாட்டின், கிருஷ்ணகிரி மாவட்டம், ஊத்தங்கரை வட்டத்துக்கு, உட்பட்ட ஒரு வருவாய் கிராமம் ஆகும். இந்த கிராமமானது நாரலப்பள்ளி ஊராட்சிக்கு உட்பட்டது.
# கூர்சம்பட்டி

## மக்கள்வகைப்பாடு

இந்த ஊரானது ஊத்தங்கரையில் இருந்து 6 கிலோமீட்டர் தொலைவிலும், மாவட்டத்தின் தலைநகரான கிருஷ்ணகிரியில் இருந்து 40 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 124 வீடுகள் உள்ளன. கிராமத்தின் மொத்த மக்கள் தொகையானது 478 ஆகும். இதில் ஆண்கள் எண்ணிக்கை 249, பெண்களின் எண்ணிக்கை 229 என உள்ளது.
# ஆஃபினியம் டைசல்பைடு

**ஆஃபினியம் டைசல்பைடு** *(Hafnium disulfide)* என்பது HfS<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஆஃபினியம் மற்றும் கந்தகம் ஆகிய இரண்டு தனிமங்களும் சேர்ந்து உருவாகும் இச்சேர்மத்தை ஆஃபினியம் இருசல்பைடு என்றும் அழைக்கலாம். ஆஃபினியம் டைசல்பைடு சேர்மம் ஓர் அடுக்கு டைசால்கோசெனைடு என்று வகைப்படுத்தப்படுகிறது. இவ்வேதிப் பொருளின் சில அணு அடுக்குகளை நிலையான சிகாட்ச் பட்டை நுட்பத்தைப் பயன்படுத்தி உரித்துப் பிரிக்க முடியும். புல விளைவு திரிதடையத்தை உருவாக்குவதற்குப் பயன்படுத்தலாம். நீர்ம நிலை பிரித்தெடுத்தலைப் பயன்படுத்தி ஆஃபினியம் டைசல்பைடு அதிக அளவில் தயாரித்தல் முறையை விளக்க முடியும். இம்முறையில் நிலையான ஆஃபினியம் டைசல்பைடு செதில்கள் உருவாகின்றன 500 முதல் 1300 பாகை செல்சியசு வெப்பநிலையில் ஐதரசன் சல்பைடையும் ஆஃபினியம் ஆக்சைடையும் வினைபுரியச் செய்தால் ஆஃபினியம் டைசல்பைடு தூளையும் தயாரிக்கலாம்..
# வலைவாசல்:துடுப்பாட்டம்/சிறப்புக் கட்டுரை/20

**பெஞ்சமின் ஆண்ட்ரூ ஸ்டோக்ஸ்** (*Benjamin Andrew Stokes* பொதுவாக **பென் ஸ்டோக்ஸ்** என்று அறியப்படுகிறார்) (பிறப்பு: சூன் 4, 1991) இங்கிலாந்து துடுப்பாட்ட அணியின் வீரரும் தேர்வுத் துடுப்பாட்ட அணியின் துணைத்தலைவரும் ஆவார். 2019 துடுப்பாட்ட உலகக்கிண்ணத்தை வென்ற இங்கிலாந்து அணியில் இடம்பெற்றிருந்த இவர் இறுதிப்போட்டியில் ஆட்ட நாயகன் விருது பெற்றார்.  
நியூசிலாந்தில் கிறைஸ்ட்சேர்ச் நகரத்தில் பிறந்த இவர் தனது பன்னிரண்டாவது வயதில் வடக்கு இங்கிலாந்திற்குப் புலம்பெயர்ந்து அங்கிருந்த உள்ளூர் அணிகளின் சார்பாக துடுப்பாட்டம் விளையாடத் துவங்கினார். பன்முக ஆட்டக்காரரான இவர் வலதுகை விரைவு வீச்சாளரும் இடதுகை மட்டையாளரும் ஆவார்.  
பென் ஸ்டோக்ஸ் இங்கிலாந்து அணிக்காக தேர்வுப் மோட்டிகளில் அதிவேக இரட்டை நூறு, அதிவேக 250 மற்றும் 6-வது மட்டையாளரின் அதிகபட்ச ஓட்டங்கள் உள்ளிட்ட சாதனைகளைப் படைத்துள்ளார்.  
| <div>**...காப்பகம்**</div> | <div>
**மேலும்...**
</div > | } |
| --- | --- | --- |
# தெற்கு மாவட்டம் (இசுரேல்)

நகரில் இருந்து அஸ்தோது நகருக்கு செல்லும் வழித்தடம்]]
**தெற்கு மாவட்டம்** (, *Meḥoz HaDarom*; ) இசுரேல் நாட்டின் ஆறு நிர்வாக மாவட்டங்களில் ஒன்று. இங்கு மக்கள் அடர்த்தி மிக குறைவு மேலும் இதுவே பரப்பளவில் நாட்டின் பெரிய மாவட்டம் ஆகும். இந்த மாவட்டம் பெரும்பாலும் நெகேவ் பாலைவன பகுதியையும், அரவா பள்ளத்தாக்கு பகுதியையும் உள்ளடக்கியது. இதன் தலைமையிடம் பீர்சேபா நகரம் ஆகும்.  
இம்மாவட்டத்தின் வடக்கில் நெவாட்டிம் வான்படைத் தளம் உள்ளது.
# தெற்கு மாவட்டம் (இசுரேல்)

## மக்கள் தொகை பரம்பல்

தெற்கு மாவட்ட மக்கள்தொகை 1,086,240 ஆகும். மேலும் இதன் பரப்பளவு 14,185 km<sup>2</sup> ஆகும். மாவட்டத்தின் மொத்த மக்கள் தொகையில் 79.66% யூதர்களும் 12.72% அரபு (இஸ்லாம்) மதத்தவர்களும், 7.62% மற்ற மத மக்களும் உள்ளனர். மாவட்டத்தின் தலைநகரம் பீர்சேபா ஆகும்.அஸ்தோது பெருநகரமாக உள்ளது.
# பிலாஸ்பூர்-மணாலி-லே இருப்புப் பாதை

**பிலாஸ்பூர்-மணாலி-லே இருப்புப் பாதை** (**Bilaspur–Leh line**) இந்தியாவின் இமயமலைவில் இமாச்சலப் பிரதேசத்தில் உள்ள மணாலி நகரத்தையும் மற்றும் லடாக் பகுதியில் உள்ள லே நகரத்தையும் இணைக்க 468 கிலோ மீட்டர் (309 மைல்) நீளமுள்ள அகல இருப்புப் பாதையை அமைக்க இந்திய இரயில்வே திட்டமிட்டுள்ளது. இதற்கு இந்திய அரசின் திட்டக்குழுவின் ஒப்புதல் பெறப்பட்டுள்ளது.இந்த இருப்புப் பாதையில் அமைக்கப்படும் தங்லாங்க்லா தொடருந்து நிலையம் 5,359 மீட்டர் (17,582 அடி) உயரத்தில் அமைக்கப்படுகிறது.  
2011-2012-ஆண்டின் இரயில்வே பட்ஜெட்டில் இந்த இருப்புப் பாதை திட்டம் வரும் ஆண்டுகளிலிருந்து தொடரும் என அறிவிக்கப்பட்டது. 2016 செப்டம்பர் இறுதியில் வடக்கு இரயில்வ இருப்புப் பாதை திட்டத்திற்கு நிலத்தை கையகப்படுத்தும் பணிக்கு லே நகரத்தில் அலுவலகம் அமைத்துள்ளது.